Downloaded from YTS.MX
Official YIFY movies site: YTS.MX
TO NETFLIX ΠΑΡΟΥΣΙΑΖΕΙ
Σίγουρα είναι αυτή; Σε τι κατάσταση βρίσκεται το πτώμα;
Σε προχωρημένη κατάσταση αποσύνθεσης.
-Πόσο καιρό είναι εκεί; -Μήνες.
-Μήνες; Είσαι σίγουρος; -Ναι, ίσως τρεις.
Δώσε μου πάλι τον αρχιφύλακα.
Εντάξει. Σας τον δίνω.
-Εμπρός; -Βρήκατε ταυτότητα;
Όχι. Δεν είχε ταυτότητα.
-Τι φοράει; -Μαύρο καλσόν.
-Κολάν, εννοείς; -Σωστά, κολάν.
Θεέ μου!
Κι ένα μαύρο μπουφάν.
Και αθλητικά. Ξέρετε, αυτά με τη γούνα.
-Θα μείνεις εκεί, έτσι; -Φυσικά.
Θα ενημερώσω την οικογένεια.
Ευχαριστώ.
-Κυρία, είναι αλήθεια ότι… -Άσε με.
-Εμπρός; -Μάουρα, η Λετίτσια είμαι. Συγγνώμη…
Αλλά…
Κυρία.
Μάουρα.
Μάουρα, με ακούς;
Μάουρα!
Φούλβιο.
Μάουρα.
-Μ' ακούς, Μάουρα; -Φούλβιο!
Μάουρα.
Ηρέμησε.
Ηρέμησε, Μάουρα.
ΕΙΜΑΣΤΕ ΕΤΟΙΜΟΙ ΓΙΑ ΜΙΑ ΝΕΑ ΧΡΟΝΙΑ
ΑΣΗΜΕΝΙΟ ΓΙΑ ΠΑΝΤΑ ΕΜΑΝΟΥΕΛΑ ΜΑΚΑΡΙΝΙ
Για μένα, η ρυθμική γυμναστική είναι το καλύτερο άθλημα.
Φέτος, πρέπει να βελτιωθώ,
οπότε κάθε Τετάρτη πάση θυσία θα είμαι στο γυμναστήριο.
Γιάρα, δεκατριών χρονών, Β' γυμνασίου.
Έχω αραβικό όνομα. Σημαίνει "πεταλούδα".
Συνέχεια λέω πώς γράφεται στους φίλους μου.
ΤΡΕΙΣ ΜΗΝΕΣ ΝΩΡΙΤΕΡΑ
Δεν πειράζει. Θα φέρω το κασετόφωνο του μπαμπά.
Παιδιά, πλύνατε τα χέρια σας;
Ναι, μαμά.
-Να σας πιστέψω; -Ναι.
Τι εβδομάδα κι αυτή. Έγραψα τέλεια σε τέσσερα μαθήματα.
Το Σάββατο θα βγάλω τα σιδεράκια και θα φάμε…
Ποιος ξέρει τι θα φτιάξουν οι γονείς μου.
Καλύτερα να μαγειρεύει η μαμά.
Μαμά, η Γιάρα δεν κάνει τα μαθήματά της.
Γράφει ότι ο μπαμπάς δεν μαγειρεύει.
-Κέμπα, σταμάτα. -Δεν είναι και ψέματα.
-Γιατί λες ότι δεν μαγειρεύω; -Τι είναι;
-Μια νόστιμη φλαν. -Μάλιστα.
Προσεκτικά. Καίει.
Μην την ακουμπήσετε. Θέλει τη σος πρώτα. Θα τη σερβίρω εγώ.
Πώς; Με τα χέρια;
Μαχαιροπίρουνα. Σωστά.
Θα διαβάσω και θα πάω το κασετόφωνο στο γυμναστήριο.
Θα το πάω την Κυριακή και θα τους βοηθήσω να στήσουν.
Θα πάω εγώ. Θα δω και τον Τζιόμι στο χιπ χοπ.
-Να είσαι πίσω στις 6:30 μ.μ. -Τότε ξεκινούν.
Άσε με να κάτσω λίγο. Εδώ δίπλα είναι.
Θα γυρίσω στις 6:45 μ.μ.
-Το αργότερο. -Καλά.
-Άσε τα "καλά". Το αργότερο! -Κατάλαβα.
Μπράβο.
Η Σβέβα λέει να μην της πάρω δώρο γενεθλίων.
Απλώς να τη βοηθήσω με το πάρτι.
Είναι η κολλητή μου. Θα είναι τέλειο δώρο.
Κορίτσια. Έχουμε το κασετόφωνο.
-Γεια. -Γεια, Γιάρα.
-Έτοιμες; -Ναι.
Πάμε. Μουσική.
-Έλα μαζί μας, Γιάρα. -Όχι.
Έλα.
Πάμε. Πέντε, έξι, επτά, οχτώ.
Καμιά φορά σκέφτομαι να αρχίσω χιπ χοπ,
αλλά δεν προλαβαίνω.
Ποτέ δεν φτάνει ο χρόνος σήμερα.
Γεια, εδώ Γιάρα.
Ο τηλεφωνητής μου είναι.
Αφήστε μήνυμα μετά τον ήχο. Αντίο.
Γεια, Νίκο. Η Μάουρα είμαι.
Μήπως είναι εκεί η Γιάρα;
Δεν την έχω δει. Θα ρωτήσω την Ντανιέλα.
Ντάνι, η Γιάρα;
Έφυγε κατά τις 6:30 περίπου.
Λέει ότι έφυγε γύρω στις 6:30.
Ευχαριστώ. Αντίο.
Πάω για δείπνο με το αφεντικό μου.
Πού είναι η Γιάρα; Θα γύριζε πριν από μισή ώρα.
-Ίσως είπε άλλη ώρα. -Μου βγαίνει ο τηλεφωνητής.
Ίσως έμεινε από μπαταρία. Πάρε τη Μαρτίνα ή την Πάολα.
Καλύτερα να πάω από κει.
Μάουρα.
Κοίτα στη μεγάλη αίθουσα.
Γεια, εδώ Γιάρα.
Ο τηλεφωνητής μου είναι.
Αφήστε μήνυμα μετά τον ήχο.
Γεια, εδώ Γιάρα.
Ο τηλεφωνητής μου είναι.
Αφήστε μήνυμα μετά τον ήχο. Αντίο.
Γεια, εδώ Γιάρα.
ΚΑΡΑΜΠΙΝΙΕΡΟΙ
Κύριε Γκαμπιράζιο, τι έγινε; Καθίστε.
Πρόκειται για την κόρη μου, τη Γιάρα. Δεν ήρθε σπίτι.
Έφερα μια φωτογραφία.
-Μπορεί να είναι… -Καθίστε.
Ο συνάδελφός μου θα κάνει την αναφορά. Μην ανησυχείτε.
Δεν γύρισε σπίτι
κι η γυναίκα μου πήγε να την ψάξει στο γυμναστήριο,
αλλά δεν μπόρεσε…
Δεν σηκώνει το τηλέφωνο. Μάλλον θα είναι κλειστό ή ίσως…
Δεν…
Δεν ξέρω πώς να σας βοηθήσω.
Γκαμπιράζιο.
Μην ανησυχείτε.
Μην ανησυχείτε. Θα τη βρούμε.
Ο κύριος Γκαμπιράζιο;
Πήγε σπίτι. Ήταν εξουθενωμένος.
Δεν υπήρχε λόγος να τον κρατήσουμε.
Καλά έκανες.
Ώρα και σημείο εξαφάνισης;
Απόψε, στο Μπρεμπάτε.
Δεν γύρισε σπίτι από το αθλητικό κέντρο.
Τι λέει η οικογένεια;
Καβγάδισαν, λογομάχησαν; Μήπως το έσκασε;
Ο πατέρας της το απέκλεισε.
Υπέβαλες αίτημα εντοπισμού για την τηλεφωνική εταιρεία;
Ναι, εδώ είναι, συνήγορε.
Βρήκαμε ότι ο τελευταίος πύργος που είχε σήμα
ήταν στο Μπρεμπάτε, στις 6:55 μ.μ., στην οδό Ρουτζέρι,
απέναντι από το αθλητικό κέντρο.
Στην οδό Ρουτζέρι.
Σαν το επίθετό σας.
Μεγάλο μυστήριο καλύπτει
την εξαφάνιση ενός 13χρονου κοριτσιού από το Μπέργκαμο.
Βγήκε το απόγευμα, όπως συνηθίζεται στην ηλικία της,
για να πάει στο γυμναστήριο.
Δεν επέστρεψε ποτέ σπίτι.
Το ενδεχόμενο της φυγής έχει αποκλειστεί, αλλά εξετάζεται η απαγωγή.
Ας ακούσουμε τον Αντρέα Σόλιο.
Ώρες ανησυχίας στο Μπραμπάτε Σόπρα, στο Μπέργκαμο,
όπου πριν λίγες μέρες εξαφανίστηκε η 13χρονη Γιάρα Γκαμπιράζιο.
Οι αρχές ειδοποιήθηκαν το βράδυ.
Όταν εξαφανίστηκε, δεν είχε τσάντα, σακίδιο ή πορτοφόλι,
παρά μόνο το κινητό της, που είχε κλείσει.
Συγγνώμη, τι κάνετε;
Συγγνώμη, δεσποινίς. Έχω διαταγές.
Γιατί το λάπτοπ μου, όμως; Δεν έχει τίποτα για τη Γιάρα.
Μπαμπά!
Πήραν το λάπτοπ μου.
Είναι το ημερολόγιο της Γιάρα.
Ναι.
Γλυκιά μου, έλα εδώ.
Είσαι δυνατή.
ΜΠΕΡΓΚΑΜΟ ΔΥΟ ΗΜΕΡΕΣ ΑΡΓΟΤΕΡΑ
Αρχιφύλακα Γκάρο, επιτέλους. Περάστε.
Καλημέρα, συνήγορε.
Έχουμε νέα για το κορίτσι;
Δυστυχώς, όχι.
Τι είπαν στο γυμναστήριο;
Φαίνεται πως έφυγε στις 6:30.
"Φαίνεται"; Τι θα πει αυτό;
Στις 6:30 μ.μ. την Παρασκευή, κάποιος θα την είδε.
Δυστυχώς, δεν έχουμε βρει ακόμα μάρτυρα.
-Πού είναι το γυμναστήριο; -Περίπου 700 μέτρα από το σπίτι.
Αυτό εννοώ. Κάποιος πρέπει να την είδε.
Από τις ως τώρα πληροφορίες μας,
η Γιάρα δεν είχε προπόνηση εκείνη τη μέρα.
Πήγε ένα κασετόφωνο στο γυμναστήριο.
Έμεινε για λίγο και μετά έφυγε. Έτσι φαίνεται έστω.
Η Μονάδα Ερευνών μας την αναζητά σε όλο το Μπρεμπάτε.
Τα σκυλιά;
Τα ζητήσαμε, αλλά θα πάρει μερικές μέρες επειδή έρχονται από αλλού.
-Τα κινητά; -Όλη η οικογένεια παρακολουθείται.
Δεν αρκεί. Πρέπει να το επεκτείνουμε.
Σε γείτονες, φίλους, δασκάλους, γυμναστές.
Φυσικά. Καλή ιδέα.
Αρχιφύλακα.
Τι γνώμη έχεις εσύ για την υπόθεση;
Το βρίσκω απίθανο να το έσκασε.
Όλοι λένε ότι ήταν ήσυχη και ήρεμη. Δεν είχε λόγο.
Ίσως απήχθη.
Όχι για λύτρα. Η οικογένεια δεν είναι πλούσια.
Οι γονείς δουλεύουν. Έχουν ένα σπίτι, αλλά τίποτα παραπάνω.
Ίσως βεντέτα.
Δεν ξέρω. Ο πατέρας της είναι τοπογράφος μηχανικός συστημάτων.
Λέει ότι δεν έχει εχθρούς.
Έτσι ισχυρίζεται.
Ίσως αντίποινα στον κόσμο των οικοδομών.
Το ερευνούμε. Θα δείξει.
-Θέλετε να τους δείτε; -Όχι.
Οι αναφορές αρκούν για τώρα.
-Θα σου πω αν χρειαστώ κάτι άλλο. -Καλώς.
Μαμά.
Πού είναι η Γιάρα;
Την ψάχνουμε παντού, γλυκιά μου.
Γι' αυτό γυρνώ αργά απ' τη δουλειά.
Είναι αλήθεια ότι υπάρχουν τέρατα που κυνηγούν παιδιά;
Όχι.
Μην ανησυχείς καθόλου. Εντάξει;
Στο σχολείο, κάναμε μια ζωγραφιά
και προσευχηθήκαμε για τη Γιάρα.
Για να είναι πίσω τα Χριστούγεννα.
Ωραία. Αυτό είναι πολύ ωραίο.
Λένε ότι η θλίψη προέρχεται από την ανάμνηση της ευτυχίας.
Γι' αυτό η διάθεσή μας αλλάζει με τις αναμνήσεις.
Πηγαίνω από τη χαρά στο μαύρο σκοτάδι,
και μετά πάλι στη χαρά.
Όταν θέλω να κλάψω, το πολεμώ.
Δεν θα σου δώσω την ικανοποίηση να με δεις να κλαίω.
Συγγνώμη, δεν καταλαβαίνω.
Την Παρασκευή, ήσασταν εκεί ή όχι;
Όχι, δεν είδα τη Γιάρα επειδή ήμουν σπίτι.
Αλλά γύρω στα μεσάνυχτα,
με πήραν η Ντανιέλα και η Σίλβια.
Ήθελαν να έρθουν να την ψάξουν.
Γιάρα!
Θα ψάξω εδώ.
Γιάρα!
-Γιάρα; -Να σας φέρω κάτι; Έναν καφέ;
Όχι, ευχαριστώ. Έχω πιει πολλούς.
Όπως μπορείτε να φανταστείτε, κάθε λεπτομέρεια αυτήν τη στιγμή,
κάθε στοιχείο είναι σημαντικό.
Θυμάστε τίποτα σχετικά με την Παρασκευή;
Πώς ήταν η Γιάρα, ή κάτι άλλο;
Κοιτάξτε, η Γιάρα ήρθε, έφερε το κασετόφωνο,
αλλά δεν ήθελε να χορέψει μαζί μας.
Τίποτα άλλο.
Βιαζόταν. Έπρεπε να γυρίσει σπίτι.
Αναρωτιέμαι.
Ήρθε κανείς να δει τα κορίτσια να προπονούνται;
Κάποιος που δεν ήταν γονιός ή συγγενής;
Ακούσατε κι εσείς για την παρενόχληση;
Όχι. Πείτε μου.
Έγινε πριν από χρόνια.
Κάναμε τα πάντα,
αλλά δεν βρήκαμε ποτέ ποιος κατασκόπευε τα κορίτσια.
Έτσι, απαγορεύσαμε σ' όλους τους πατεράδες να έρχονται στα αποδυτήρια.
Και των αγοριών.
Σε όλους.
Παρατηρήσατε κάτι ασυνήθιστο τότε;
Όχι, τίποτα.
Μετά πήγα πάνω για να διδάξω συγχρονισμένη
κι όταν κατέβηκα η Γιάρα είχε φύγει.
Λυπάμαι.
Στην άκρη, παρακαλώ.
Στην άκρη.
-Κυρία. -Ήρθαν τα σκυλιά; Πού είναι όλοι;
Μύρισαν ένα πουλόβερ της Γιάρα και πήγαν από κει.
-Κι ο Γκάρο; -Πήγε κι είπε να τον βρείτε εκεί.
Εντάξει. Πάμε.
Καλημέρα, κυρία.
Ο υπεύθυνος του εργοταξίου.
-Χάρηκα. -Συνήγορος Ρουτζέρι.
Κυρία, τα σκυλιά πήγαν προς τα κει.
Τι είναι εκεί;
Τα αποδυτήρια των εργατών. Από κάτω υπάρχει ντουλάπα.
-Πάμε. -Ακολουθήστε με.
Προσοχή στα καρφιά.
Βλέπεις, κάτι μυρίζουν.
Να το κλείσουμε, να πάρουμε ονόματα, να καλέσουμε τη Σήμανση
και να εξετάσουν τον χώρο εξονυχιστικά.
Θα έχει χιόνι;
Πολύ.
Δηλαδή θα ανεβούμε στο έλκηθρο;
Εξαρτάται.
Μόνο αν πιεις μια γεμάτη κούπα ζεστή σοκολάτα στο σαλέ.
Μαμά!
Θα σε πάρω από το σχολείο για να περάσουμε το Σάββατο εκεί.
Ο υπάλληλος είπε ότι θα σας βρω εδώ.
Συνταγματάρχη Βιτάλε.
Έχω να σε δω από την Καλτανισέτα.
Πράγματι. Πάμε στο γραφείο μου.
Εντάξει.
-Μου δίνεις ένα χεράκι; -Φυσικά.
Ήξερες ότι θα με στείλουν;
Ναι, μου το είπε ο Γκάρο. Είναι ο αρχιφύλακας εδώ.
-Σχολαστικός άνθρωπος. -Πολύ.
-Λέει ότι δεν έχετε πολλά. -Τίποτα απολύτως.
Βάλαμε κάμερες, παρακολουθούμε τηλέφωνα, κάναμε έρευνες. Τίποτα.
Καμιά φορά είναι κάτω απ' τη μύτη σου. Από εμπειρία το λέω.
Παρακαλώ. Κάθισε.
Ερευνήσαμε την οικογένεια πρώτα, αλλά δεν βρήκαμε κάτι.
Κάτι υπάρχει.
Ο πατέρας άφησε μήνυμα έκκληση στον τηλεφωνητή της κόρης.
"Γιάρα, γύρνα πίσω τώρα".
Ναι, το ξέρω.
Έτσι όπως το λέει, φαίνεται σαν να έχει ξανασυμβεί.
Ή ο πατέρας δεν θέλει να θυμώσει στην κόρη που άργησε.
Ο Γκαμπιράζιο έχει αλλάξει πολλές δουλειές.
Στο εργοτάξιο, είναι συγκρατημένος και επιλεκτικός. Αυστηρός τύπος.
Ίσως απέκτησε εχθρούς.
Το σκεφτήκαμε, αλλά δεν το πιστεύω.
Μπορεί να τσάντισε κάποιον, αλλά όχι στο σημείο για αντίποινα.
Επίσης, οι συνάδελφοί σου συμφωνούν ότι οι Γκαμπιράζιο είναι καλή οικογένεια.
-Εσύ τι λες; -Δεν τους έχω δει ακόμα.
Αλήθεια;
Σκοπεύεις να το κάνεις;
Ναι, όταν θα έχω να τους πω κάτι παραπάνω από
"Κουράγιο", "Όλα θα πάνε καλά" ή "Θα τη βρούμε",
που έχει γίνει το εθνικό άθλημα.
Δύο οπτικές υπάρχουν για το μέλλον.
Για κάποιους είναι μια μέρα ανάμεσα σε δύο νύχτες.
Συγγνώμη;
Και κάποιοι βλέπουν το μέλλον σαν μια νύχτα ανάμεσα σε δύο μέρες.
Είναι από το ημερολόγιο της Γιάρα.
Είναι μια σκοτεινή, ώριμη, βαθιά, αρρενωπή φράση.
Δεν πιστεύω ότι το έγραψε μια 13χρονη. Εσύ;
Με ποιον έκανε παρέα η Γιάρα;
Οι φίλοι της αδερφής της ήταν μεγαλύτεροι άντρες.
Τους ερευνήσαμε πρώτους, αλλά δεν βρήκαμε κάτι.
Ορίστε. Το πρωτότυπο ημερολόγιο.
Βλέπεις;
Απόφθεγμα του Ντον Μάτζι.
"Καμιά φορά τα φαινόμενα απατούν".
Καλά το λες.
Το βουνό δεν θα πάει πουθενά.
-Θα πάμε από βδομάδα. -Καλά.
Γλυκιά μου.
-Πάρε. -Όχι, δεν το θέλω.
Δεν θα με αποχαιρετήσεις;
Η τάξη μας είναι πολύ διχασμένη.
Κάποιοι κοροϊδεύουν, κάποιοι κάνουν αστεία
και κάποιοι είναι σε μικρές παρέες, όπως εγώ κι οι κολλητές μου,
η Λούντο, η Άλε, η Σβέβα και η Τζίνι.
Όχι. Ποια παρενόχληση κι εκφοβισμός;
Τίποτα τέτοιο, ούτε καν.
Δηλαδή είναι το πιο τέλειο σχολείο στην Ιταλία;
Παιδιάστικα πράγματα.
Κρύβονται στις τουαλέτες και καπνίζουν χόρτο, όπως παντού,
μα η Γιάρα δεν έμπλεκε ποτέ μ' αυτά.
Μιλήσαμε στην αστυνομία.
Ναι, αλλά εγώ προτιμώ να συζητάω από κοντά.
Δείτε. Είναι από το ημερολόγιο της Γιάρα.
"Σήμερα, στάθηκε δίπλα μου",
με πολλά θαυμαστικά και καρδούλες.
Κάποιος θα άρεσε στη Γιάρα.
Ναι, κοριτσίστικος έρωτας, τίποτα παραπάνω.
Είναι ο κλασικός ωραίος, ο δημοφιλής.
Η Γιάρα δεν του είπε ποτέ ότι της άρεσε.
Ελάτε, θα σας τον δείξω.
Σήμερα, στάθηκε δίπλα μου.
Είμαι δική σου γιατί με το χαμόγελό σου νιώθω ωραία.
Είμαι δική σου γιατί μαζί σου νιώθω σπουδαία, σημαντική.
Στα Θρησκευτικά, έκλεισα τα μάτια μου για λίγο.
Και ένιωσα όλα τα συναισθήματά μου μέσα και έξω μου.
Μεγαλώνω. Αλλάζω.
Όπως στο αγαπημένο μου τραγούδι.
Η ζωή είναι αναπάντεχα γεγονότα σε ένα θέατρο από εκπλήξεις.
Όλη η κοινότητά μας, όλη η χώρα, για την ακρίβεια,
ανησυχεί για τη μοίρα της Γιάρα.
Κανένα νέο από τη σύνοδο στο γραφείο του εισαγγελέα.
Η ένταση μεγαλώνει στο Μπρεμπάτε ντι Σόπρα.
Είμαστε στο σπίτι των Γκαμπιράζιο, μα κανείς δεν έχει φανεί.
Στο μεταξύ, η έρευνα συνεχίζεται αδιάκοπα.
Κάθε σπιθαμή της γειτονιάς ερευνάται εξονυχιστικά.
Όλη η κοινότητα συνδράμει.
Σήμερα το πρωί, ο γερουσιαστής Νιτζιότι έκανε την ακόλουθη δήλωση.
Μίλησα εκτενώς με τις αρχές,
και είμαι σίγουρος,
και το λέω ως πατέρας και ως εκπρόσωπος του λαού,
ότι σύντομα θα επιστρέψουμε τη Γιάρα στην οικογένειά της.
Περάστε.
-Συνήγορε Ρουτζέρι, καλημέρα. -Καλημέρα.
Παρακαλώ, καθίστε.
Όχι, προτιμώ να μείνω όρθια.
-Λοιπόν, υπάρχει πρόοδος; -Συνεχίζουμε την έρευνα.
Τα σκυλιά μάς οδήγησαν σε ένα εργοτάξιο στο Μαπέλο.
Ίσως κρατούσαν εκεί το κορίτσι.
Άσχημη υπόθεση, και συν την πίεση που δεχόμαστε…
Δεν έχει συμβεί κάτι παρόμοιο εδώ.
Τέλος πάντων, ήθελα να σου πω ότι μπορείς να βασίζεσαι πάνω μου.
Και με αυτό υπόψη,
σου λέω ότι αν θες να σε συνοδεύσει κανείς, μη διστάσεις.
-Να με συνοδεύσουν; -Ναι.
Εννοώ, αν χρειάζεσαι βοηθό, ενισχύσεις…
Είναι ένδειξη μεγάλης ευθύνης.
Ευχαριστώ.
Αν το χρειαστώ, σίγουρα θα σας ενημερώσω.
Καλώς.
Στην Καλτανισέτα, είχα ανθρωποκτονίες, υποθέσεις σχετικές με τη μαφία.
Δεν είμαι και ερασιτέχνης.
Το ξέρω, αλλά εδώ είναι αλλιώς, βλέπεις.
Το βλέπω.
Οι αμφιβολίες και η πίεση έρχονται από ψηλά. Λογικό.
Ευτυχώς, οι δικαστές είναι ανεξάρτητοι.
Καλημέρα, κα Γκαμπιράζιο. Λετίτσια Ρουτζέρι.
Καλημέρα.
Ο σύζυγός μου, ο Φούλβιο.
Καλώς ήρθατε. Παρακαλώ, καθίστε.
-Θέλετε να το αφήσετε εδώ; -Ναι.
-Θα μου δώσετε το μπουφάν σας; -Ναι, ευχαριστώ.
Μαζέψαμε μερικές φωτογραφίες.
Με κοντά μαλλιά.
Με μακριά μαλλιά.
Ίσως φανούν χρήσιμες.
Δείχνουν μόνο τη φωτογραφία που δώσαμε στον αρχιφύλακα.
Ζητώ συγγνώμη
για τη φασαρία, τους δημοσιογράφους.
Θα ερχόμουν νωρίτερα, αλλά…
Οι πληροφορίες που δώσατε στην αστυνομία
ήταν αρκετές για ό,τι χρειαζόμασταν.
Οπότε, δεν ήθελα να σας πιέσω κι άλλο.
Άρα τώρα έχετε σημειώσει κάποια πρόοδο;
Όχι, συγγνώμη. Για την ώρα, δεν έχω νέα.
Κυρία.
Πείτε μου.
Αν δεν έχετε νέα,
γιατί ήρθατε εδώ σήμερα;
Ακούστε.
Αυτό που είπα πριν,
ότι πήραμε όλες τις πληροφορίες που θέλαμε από εσάς,
κι ότι δεν έχω αμφιβολίες,
είναι αλήθεια.
Αλλά αναρωτιόμουν αν τις τελευταίες μέρες, μετά την πρώτη αναφορά,
θυμηθήκατε κάποιο περιστατικό,
δεν ξέρω, κάποιον καβγά στο σπίτι,
ή κάποιον λόγο που ίσως έκανε τη Γιάρα
να θέλει να το σκάσει.
Μακάρι να ήταν έτσι.
Καταλαβαίνω ότι πρέπει να ρωτάτε τα πάντα,
και πράγματα που μας πονούν.
Καταλαβαίνω επίσης
ότι πρέπει να μας ανακρίνετε χωριστά.
Απλώς,
θα ήθελα να μη ρωτάτε κάποια πράγματα εδώ πέρα,
στο δωμάτιο της Γιάρα.
Έλα.
Με συγχωρείτε.
Έχετε δίκιο.
Γκάρο, πες μου.
Κυρία, βάλαμε κοριό σ' έναν εργάτη απ' το Μαπέλο,
κάποιον Μοχάμεντ Φίκρι.
Ο μεταφραστής ανέφερε
ότι ο κος Φίκρι είπε
"Αλλάχ, συγχώρα με. Δεν τη σκότωσα",
κι έβαλε τα κλάματα.
Τον πιάσατε;
Αν δώσετε την εντολή…
Φυσικά και δίνω την εντολή. Συλλάβετέ τον αμέσως!
Πιάστε τον!
Θα το κάνουμε αμέσως. Αντίο.
Φίκρι Μοχάμεντ.
Το ελέγξαμε. Είναι στο φέρι του Μπερκάνε.
Έφυγε από το λιμάνι εδώ.
Ειδοποιήσαμε το σκάφος μας. Φεύγει τώρα.
Κάντε γρήγορα!
Πρέπει να τον πιάσουμε πριν μπει σε διεθνή ύδατα.
-Καλημέρα. Περιμένουν όλοι πάνω. -Καλημέρα. Ωραία.
Δεν καταλαβαίνω.
Τι;
Τι είπα;
Κοίτα. Εδώ είναι.
"Αλλάχ, συγχώρα με. Δεν τη σκότωσα".
Όχι. Δεν είναι έτσι.
Εγώ είπα "Θεέ μου, μακάρι να απαντήσει".
Κάνατε λάθος στη μετάφραση.
Την κοπέλα μου εννοούσα.
Έκλαιγα επειδή χωρίσαμε.
Μόνο αυτό είπα.
-Μα το έβαλες στα πόδια. -Όχι. Ταξίδι ήταν.
Έναν χρόνο θέλω να δω τους δικούς μου.
Δύο χρόνια έχω να πάω.
-Ήταν προγραμματισμένο ταξίδι; -Ναι.
Έβγαλα εισιτήριο τον Μάη. Ελέγξτε το.
Ναι. Αλλά αυτό δεν αποδεικνύει τίποτα.
Ίσως να εκμεταλλεύτηκες το προγραμματισμένο ταξίδι
για να φύγεις όταν τα πράγματα ζόρισαν.
Συνήγορε, έχει άλλοθι. Ήταν με τον εργοδηγό, τον κύριο Σκάρλι.
Το χρονομετρήσαμε.
Από το εργοτάξιο μέχρι το γυμναστήριο είναι τέσσερα λεπτά ακριβώς.
Άρα ο κύριος Φίκρι μπορεί να απήγαγε τη Γιάρα Γκαμπιράζιο
πριν πάει να τον πάρει ο κύριος Σκάρλι.
Δεν έκανα τίποτα. Δεν είπα τίποτα.
Τίποτα! Μάρτυς μου ο Θεός!
Ηρέμησε, Φίκρι.
Νέα εξέλιξη στην έρευνα για τον φόνο της Γιάρα Γκαμπιράζιο.
Συνελήφθη ένας Μαροκινός οικοδόμος, ο Μοχάμεντ Φίκρι,
καθώς αδιάσειστα στοιχεία οδήγησαν σε αυτόν.
Στη Γένοβα, ο κος Φίκρι επιβιβάστηκε στο πλοίο Μπερκάνε για το Μαρόκο,
μα τον σταμάτησε σκάφος της αστυνομίας στα ιταλικά χωρικά ύδατα.
Το πλοίο αναγκάστηκε να επιστρέψει και ο ύποπτος συνελήφθη.
Οι αρχές θα αξιολογήσουν τις αποδείξεις εναντίον του κύριου Φίκρι
και θα αποφασίσουν αναλόγως.
-Καπνίζετε, κυρία; -Όχι, δεν καπνίζω.
Θέλω να ελέγξω την απομαγνητοφώνηση του Φίκρι.
Θέλω κι άλλες εκτιμήσεις. Τις θέλω άμεσα.
Πού θα βρω κι άλλους μεταφραστές;
Δεν ξέρω, Εντοάρντο. Ψάξε.
Μα πού;
Στο αστυνομικό τμήμα.
Εδώ πίσω είναι.
-Στο Γραφείο Μετανάστευσης. -Εκεί;
Δες ποιος είναι εκεί και ζήτα χάρη. Σε παρακαλώ;
Εντάξει. Αλλά πετάξτε το τσιγάρο.
Καρλίνι, από την εισαγγελία. Το γραφείο διαβατηρίων;
-Θα σας πάω. -Ευχαριστώ.
Από δω, παρακαλώ.
-Επόμενος; -Η κυρία εδώ.
Ένας ένας.
Έτοιμη;
Ακούτε;
Κυρία, και τα οκτώ άτομα είπαν ότι ακούν τη φράση
"Θεέ μου, μακάρι να απαντήσει".
Ναι. Όλοι τους.
Τι μπέρδεμα.
Δεν φταίτε εσείς.
Ποιος φταίει; Δική μου είναι η έρευνα.
Ντροπή σας!
Θέλουμε να πούμε τι σκεφτόμαστε.
ΦΤΑΝΕΙ ΩΣ ΕΔΩ!
Ειρηνικά.
Τι να πω, συνήγορε.
Ειλικρινά, είμαι απογοητευμένος. Πάρα πολύ.
Δεν θα ήταν χειρότερο να στέλναμε έναν αθώο σε δίκη;
Κι αν καταδικαζόταν;
Λετίτσια, θα σου μιλήσω ως πατέρας.
Πάντα σε σεβόμουν και σε εκτιμούσα.
Πάλι καλά.
Αλλά όπως ξέρεις, κάθε έρευνα έχει ημερομηνία λήξης.
Χωρίς αποτελέσματα, θα μπει στο αρχείο. Δεν έχουμε άλλον χρόνο.
Είναι ώρα για μια εξέλιξη.
Πρέπει να τη διεξάγουμε όπως συνηθίζεται.
Με άντρα επικεφαλής.
Πήγαινε τώρα.
Εκ μέρους των πολιτών που μου ζήτησαν να προωθήσω
το αίτημα της κυβέρνησης σε δημάρχους και μέλη της Βουλής,
στον υπουργό Δικαιοσύνης και στο Ανώτατο Δικαστικό Συμβούλιο,
να αποσυρθεί η εισαγγελέας Λετίτσια Ρουτζέρι
ή έστω να συνοδευτεί από έναν έμπειρο εισαγγελέα.
Πολλά λάθη έχουν σημειωθεί στην έρευνα αυτού του φρικτού εγκλήματος,
που μας πλήγωσε βαθιά.
Είναι αντίστροφος ρατσισμός.
Η υποκρισία των πολιτικών δικαιωμάτων μας κρύβει την αλήθεια.
Δύο παραδείγματα.
Η απελευθέρωση του Φίκρι
κι η απουσία ερευνών για το φορτηγό του Μαροκινού στην Τρίπολη.
Στην Ταγγέρη, ηλίθιε.
Η απουσία ερευνών
για πολλούς εργάτες στο Μαπέλο, όλοι τους αλλοδαποί.
Θα ωφελούσε να ελέγχαμε τα χαρτιά τους.
Κυρία, έχω γεμάτα χέρια. Ανοίγετε;
Έρχομαι.
-Ευχαριστώ. -Ευχαριστώ, Εντοάρντο.
Θα 'χει κρυώσει πια.
Το αφεντικό; Δεν έκανε σχόλια;
Όχι.
Θα μάθατε για το αίτημα καθαίρεσής σας.
Τώρα θα έστελνα ένα φαξ.
Δεν θα παραιτηθείτε, έτσι;
-Συνήγορε Ρουτζέρι, καλημέρα. -Καλημέρα.
Ήθελα να σας καλέσω για να σας δώσω ξεκάθαρες απαντήσεις.
Ναι;
Θα τα έχετε μάθει ήδη, υποθέτω.
Ότι ο Μαροκινός δεν…
Σωστά. Δεν είχε καμία σχέση.
Ναι, το ακούσαμε στις ειδήσεις.
Λυπάμαι που μαθαίνετε έτσι τα νέα.
Χαίρομαι για τον νεαρό, πάντως.
Που δεν το έκανε.
Ναι.
Πιστέψτε με, δεν μας πηγαίνει πίσω. Είναι ένα βήμα μπροστά.
-Τώρα κάθε βήμα είναι ένα βήμα μπροστά. -Μάλιστα.
Καταλαβαίνω ότι χρειάζεστε…
Όχι, δεν αφορά εμάς.
Απλώς δεν ξέρουμε τι να πούμε στα παιδιά μας.
-Φυσικά. -Δεν καταλαβαίνουν. Φοβούνται.
Το φαντάζομαι.
Βασικά, όχι, συγγνώμη. Δεν μπορώ να το φανταστώ.
Γεια. Συγγνώμη, πού είναι η Βιτόρια;
Δείτε στην αίθουσα χορού.
-Ίσως είναι εκεί. -Ευχαριστώ.
Μαμά.
Βιτόρια, τι στον διάολο!
Μην εξαφανίζεσαι έτσι! Έφαγα τον τόπο!
Χίλιες φορές είπα να μου στέλνεις μήνυμα!
Μην εξαφανίζεσαι έτσι!
Συγγνώμη, μαμά. Πεινούσα. Πήγα να πάρω κάτι να φάω.
Συγγνώμη, αγάπη μου.
Συγγνώμη.
Είμαστε απλή οικογένεια.
Έχουμε στηρίξει τους δεσμούς μας στην αγάπη.
Στον σεβασμό.
Στην ειλικρίνεια.
Και στη χαρά της ήσυχης ζωής μας.
Εδώ κι έναν μήνα αναρωτιόμαστε ποιος,
τι, πώς, πότε, γιατί μας συμβαίνουν όλα αυτά.
Δεν ψάχνουμε απαντήσεις.
Δεν μας ενδιαφέρει να εξαπολύσουμε κατηγορίες.
Εμείς ευχόμαστε μόνο,
με όλη μας την καρδιά,
να γυρίσει η κόρη μας στον κόσμο της.
Στην πόλη της.
Στο σπίτι της.
Στην αγκαλιά των αγαπημένων της.
Ικετεύουμε για το έλεος όσων κρατούν τη Γιάρα αιχμάλωτη.
Ζητάμε να βρουν ξανά στην καρδιά τους ένα αίσθημα αγάπης,
κι αφού την κοιτάξουν στα μάτια,
να ανοίξουν την πόρτα ή την πύλη που τη χωρίζει από την ελευθερία.
Σας ζητάμε να μας δώσετε πίσω την κόρη μας.
Αφού δεν έχουμε στοιχεία, ας ξεκινήσουμε με ό,τι μας λείπει.
Κανένα ίχνος μάχης στον δρόμο.
Κανείς δεν άκουσε κραυγές. Κανείς δεν άκουσε τίποτα απολύτως.
Στις 6:30 το απόγευμα; Στα σπίτια;
Τόσο κοντά στο γυμναστήριο,
με 50 άτομα εκεί μέσα να πηγαινοέρχονται;
Όχι.
Όχι. Συγγνώμη, αλλά…
Δεν συνάδει με ένα δυνατό, υγιές 13χρονο κορίτσι
που το άρπαξαν άγνωστοι απαγωγείς.
Διάβασα το ημερολόγιό της προσεκτικά.
Αυτό το κορίτσι δεν θα εξαφανιζόταν ήσυχα.
Και για να εξαφανιστεί έτσι, σε λιγότερο από 700 μέτρα,
χρειάζεται όχημα.
Αλλά δεν υπάρχουν ίχνη από λάστιχα στον δρόμο,
που σημαίνει ότι ο οδηγός είναι ήρεμος και δεν βιάζεται.
Ας φανταστούμε το εξής.
Ας φανταστούμε ότι κάποιος την πλησιάζει.
Της λέει να την πάει κάπου.
Εκείνη έχει αργήσει, οπότε δέχεται.
Άρα είναι κάποιος που ξέρει.
Κάποιος που έχει ξαναδεί.
Κάποιος που ίσως μας βοηθάει με την έρευνα στα χωράφια,
που πίνει καφέ με την Πολιτική Προστασία και μας κοροϊδεύει.
Κανονικός στρατός έχει οργανωθεί, με αστυνομικούς και εθελοντές.
Πάνω από 300 άτομα χτενίζουν την περιοχή αναζητώντας στοιχεία,
κάτι που ίσως βοηθήσει με την εύρεση της Γιάρα,
με τη χαρακτηριστική διακριτικότητα των πολιτών του Μπέργκαμο.
Μια στάση που συχνά παρεξηγείται από τα ΜΜΕ της χώρας,
χωρίς ωστόσο να μειώσει τη θέλησή τους να φανούν χρήσιμοι και να συνδράμουν.
Ο γερουσιαστής Νιτζιότι μίλησε ξανά,
καταδικάζοντας τις αδυναμίες της έρευνας
και αποδίδοντάς τες στον ανταγωνισμό των αστυνομικών δυνάμεων.
Συνήθως δεν αντικρούω τις ψευδείς ειδήσεις,
μα νιώθω υποχρεωμένη να πω
ότι οι φήμες για συγκρούσεις μεταξύ αστυνομικών δυνάμεων
είναι τελείως αβάσιμες.
Είμαι περήφανη που ξεκίνησα την καριέρα μου στην αστυνομία,
μα η πρώτη αναφορά έγινε από τους Καραμπινιέρους
κι εκείνοι ξεκίνησαν την έρευνα.
Θα ήθελα να ευχαριστήσω τη Σήμανση και το Εγκληματολογικό
για τη βοήθειά τους ως τώρα και στο μέλλον.
Έχετε ερωτήσεις;
ΟΧΙ ΜΟΝΟ ΧΟΡΟΣ
Αρχιφύλακα, υπάρχει ένας χώρος εδώ.
Πώς λέγεται; "Όχι Μόνο Χορός";
Κλαμπ είναι;
Ναι, ντισκοτέκ είναι. Εκεί πέρα.
Έγινε φόνος πριν έναν μήνα.
Ένας καβγάς που έληξε άσχημα.
Κι αν ο δολοφόνος διάλεξε το μέρος επειδή ήταν οικείο;
Επειδή περνάει από δω, πηγαίνει για κλάμπινγκ εδώ;
Δεν ξέρω. Πολλοί περνούν από δω.
Μηχανόβιοι, ιερόδουλες, όσοι πετούν μοντέλα αεροσκαφών.
Ναι, αλλά τώρα έχουμε κι άλλους πύργους να εξετάσουμε.
Στο Κινιόλο;
-Θα τους ελέγξω μ' αυτούς στο Μπρεμπάτε. -Ναι.
Αν υπάρχουν κοινοί χρήστες…
Θα το περιορίσουμε. Καλώς.
Σήμερα, σε ένα χωράφι στο Κινιόλο,
έσβησε κάθε ελπίδα να βρεθεί ζωντανή η Γιάρα Γκαμπιράζιο,
που εξαφανίστηκε πριν από τρεις μήνες χωρίς ίχνος.
Το πτώμα, σε προχωρημένη αποσύνθεση, βρέθηκε το απόγευμα,
και δυστυχώς οι πρώτοι έλεγχοι επιβεβαιώνουν την ταυτότητά της.
Είναι ένα βαρύ πλήγμα για την κοινότητά μας, την Ιταλία,
και για όσους την έψαχναν ελπίζοντας ότι θα τη βρουν ζωντανή.
Το γεγονός ότι ο δολοφόνος, διότι περί δολοφονίας πρόκειται,
κυκλοφορεί ανάμεσά μας,
προκαλεί ανησυχία και τρόμο.
Συνέχεια τρέχω εδώ κι εκεί.
Τρέχα, Γιάρα. Έλα, Γιάρα, τρέχα.
Τρέχα.
Λοιπόν.
Εντοάρντο, με ακούς;
Έχουμε αρκετά χτυπήματα στον λαιμό, το κεφάλι της,
στο σαγόνι και στο αριστερό μάγουλο.
Ένα βαρύ αμβλύ αντικείμενο.
Επίσης, έχουμε
έξι κοψίματα, με μαχαίρι,
ένα στον λαιμό της,
ένα στον καρπό της και τέσσερα στην πλάτη της.
Πιθανώς έγιναν με λεπίδα ή κόφτη.
Αλλά τα όπλα της δολοφονίας δεν βρέθηκαν ποτέ.
Ρώτησα και ειδικό
μήπως τα χτυπήματα είναι τελετουργικά, δεν ξέρω.
Ίσως από σατανιστές ή μέλη κάποιας αίρεσης.
Αλλά το απέκλεισε.
Όχι, γιατί…
Τα χτυπήματα είναι τυχαία.
Ήταν
τυφλή βία.
Θεούλη μου.
Ναι, αλλά δεν προκάλεσαν τα χτυπήματα τον θάνατό της.
Όχι, τα τραύματα δεν ήταν αρκετά βαθιά για να φτάσουν τα ζωτικά της όργανα.
Μάλλον ο θάνατός της…
προκλήθηκε από υποθερμία.
-Και υπάρχουν ίχνη από… -Όχι.
Καμία ένδειξη σεξουαλικής βίας.
Μάλλον προσπάθησε να το σκάσει, η καημένη.
Την έπιασε.
Την άφησε αναίσθητη.
Τη χτύπησε στην πλάτη.
Τραυμάτισε το σώμα της.
Και μετά την άφησε εκεί.
Στο κρύο.
Ακόμα ζωντανή.
Αλλά το κίνητρο είναι σεξουαλικό.
Είναι προφανές από τα κοψίματα στο κολάν και τα εσώρουχά της.
Σταμάτησε επειδή φοβήθηκε.
Φοβήθηκε;
Ναι, είναι ένας άπειρος, ανασφαλής άντρας.
Ναι.
Αλλά το έκανε.
Η ορμή του ξεχείλισε.
Αν δεν τον σταματήσουμε, σύντομα θα το ξανακάνει.
Το διαβάσατε αυτό, κυρία;
Υπήρχαν ίχνη ασβέστη στους πνεύμονες
και σωματίδια σίδερου στα ρούχα.
Φυσικά.
Αυτό μας γυρίζει στον κόσμο των οικοδόμων,
στο εργοτάξιο στο Μαπέλο…
Κι ίσως στον Φίκρι.
Όχι. Ο Φίκρι δεν είχε καμία σχέση.
Αν υπάρχει λύση,
είναι στις αποδείξεις.
ΠΑΡΜΑ
ΚΕΝΤΡΙΚΑ ΓΡΑΦΕΙΑ ΣΗΜΑΝΣΗΣ
Καλημέρα. Αντισυνταγματάρχης Εμιλιάνι, Σήμανση.
Καλημέρα. Τι βρήκατε;
Κάναμε το τεστ εξακρίβωσης. Το αποτέλεσμα επιβεβαιώθηκε.
Υπάρχει διαφορετικό DNA στα εσώρουχα και το κολάν.
-Θα έρθω σε δύο ώρες. -Ευχαριστώ.
Όπως είπα, βρήκαμε διαφορετικό DNA από της Γιάρα.
Επιβεβαιώσαμε ότι είναι αντρικό DNA μαζί με του κοριτσιού.
Αίμα, σάλιο, σπερματικό υγρό;
Ούτε σάλιο ούτε σπερματικό υγρό. Μάλλον αίμα.
Κόπηκε ενώ τη χτυπούσε;
Πιθανώς, ναι.
Έχουμε κι άλλα στοιχεία με τις σύγχρονες τεχνικές.
Είμαστε βέβαιοι ότι είναι Ινδοευρωπαίος.
-Όχι Μαροκινός; -Όχι, ούτε Αφρικανός. Ντόπιος.
Κατά 94% έχει μπλε μάτια.
Στις ΗΠΑ, θα είχαμε βάση δεδομένων DNA,
αλλά στην Ιταλία δυστυχώς δεν έχουμε.
Οπότε, έχουμε DNA, αλλά όχι ύποπτο να το ταιριάξουμε.
-Έχουμε ένα άγνωστο άτομο. -Σωστά.
Έτσι θα αποκαλούμε τον ύποπτό μας, Άγνωστο 1.
Και θα χρησιμοποιήσουμε το DNA του για να ξεκινήσουμε.
Πώς;
Θα συγκρίνουμε το DNA του.
-Με τίνος; -Με όλων.
Όσων μπορούμε.
Όσων είχαν επαφές με τη Γιάρα.
Θα φτιάξουμε μια βάση δεδομένων.
Προτείνετε μια έρευνα που γίνεται με τον αντίθετο τρόπο.
Θα χρησιμοποιήσετε το DNA για να βρείτε τον δολοφόνο.
Ακριβώς.
Πόσο θα κοστίσει μια τέτοια έρευνα;
-Δεν έχει ξαναγίνει. Θα κοστίσει πολλά. -Ακριβώς.
Αυτό δεν σημαίνει ότι δεν μπορεί να γίνει.
Επιτέλους έχουμε απτό υλικό για να προχωρήσουμε.
Να πάρουμε δείγμα από συγγενείς, γνωστούς,
από άτομα στο γυμναστήριο, στο σχολείο,
από το Μαπέλο, το σουπερμάρκετ, το κλαμπ.
Δεν την πήγαν τυχαία στο χωράφι στο Κινιόλο.
Η νέα πολιτική της έρευνας,
η αναζήτηση του DNA του δολοφόνου στο Μπρεμπάτε,
έστησε πολλά κιόσκια του Ερυθρού Σταυρού και της Πολιτικής Προστασίας
για τη συλλογή δειγμάτων.
Για την ώρα, τα τεστ γίνονται εθελοντικά,
αλλά αυτό το σύστημα προκαλεί σοβαρές ανησυχίες.
Οι διαφωνίες των κομμάτων εντείνονται.
Πολλοί κατηγορούν τη Ρουτζέρι
ότι δοκιμάζει τα όρια του συντάγματος.
Άλλοι ισχυρίζονται ότι η υπερβολική υπεράσπιση των ελευθεριών
θα καταλήξει να προστατεύει εγκληματίες.
Επόμενος.
Δεν είναι ωραίο.
Έλα, Γκουερινόνι.
-Νταμιάνο; -Γεια.
-Πού είσαι; -Έδωσα δείγμα. Αηδιαστικό.
-Πού θα πας τώρα; -Στο σπίτι.
Γεια, Νταμιάνο.
ΡΩΜΗ, ΕΝΑΝ ΧΡΟΝΟ ΑΡΓΟΤΕΡΑ ΚΕΝΤΡΙΚΑ ΓΡΑΦΕΙΑ ΕΓΚΛΗΜΑΤΟΛΟΓΙΚΟΥ
-Κυρία Κριβέλι. -Γιατρέ, το έχουμε.
Δείτε τη συμβατότητα.
Αυτά τα δύο βιολογικά προφίλ ταιριάζουν κατά 50%.
Άρα ο κος Γκουερινόνι είναι συγγενής του Αγνώστου 1.
Επομένως, πλησιάζουμε.
Έτσι νομίζω.
Μαζί μου είναι.
Κλείσε το.
Από δω.
Ακολουθήστε με.
Δεν ξέρω τη Γιάρα Γκαμπιράζιο.
Δεν είναι ένοχοι όσοι πηγαίνουν σε κλαμπ.
Δεν είναι αυτό.
Σας πιστεύουμε, κε Γκουερινόνι.
Ξέρουμε ότι το DNA δεν είναι δικό σας.
Τότε, γιατί με καλέσατε;
Σας καλέσαμε επειδή το DNA σας
ταιριάζει μερικώς με αυτό του δολοφόνου της Γιάρα.
Ο απλότυπος Υ, για την ακρίβεια.
Ο απλο…
Δεν ξέρω τι θα πει αυτό.
Θα πει ότι είστε συγγενείς.
Όχι.
Ναι. Έχετε σχέση εξ αίματος απ' τη μεριά του πατέρα.
Συγγενείς, ξαδέρφια, θείοι απ' τη μεριά του πατέρα;
Έχω τρία ξαδέρφια.
Βιτόρια, Πάολο και Μαρτσέλο.
Να καλέσω δικηγόρο;
Όχι, κε Γκουερινόνι, δεν ερευνούμε εσάς.
Μην ανησυχείτε.
Η Βιτόρια Γκουερινόνι ζει στο εξωτερικό εδώ και χρόνια.
Οι Πάολο και Μαρτσέλο Γκουερινόνι μας έδωσαν δείγματα εθελοντικά.
Να τα αποτελέσματα.
Όπως βλέπετε, υπάρχουν πολλά κοινά σημεία με το DΝΑ του Αγνώστου 1,
και στους δύο.
Αλλά κανένα δεν ταιριάζει 100%.
Πλησιάζουμε, αλλά δεν είναι αυτοί.
Όχι. Δεν είναι αυτοί. Ούτε η αδερφή, που είναι γυναίκα.
Αλλά ο πατέρας τους, ο Τζουζέπε Γκουερινόνι,
ίσως είναι ο πατέρας του Αγνώστου 1.
Ο πατέρας τους ίσως είναι ο πατέρας του δολοφόνου.
Κανένα από τα αδέρφια δεν είναι ο δολοφόνος.
Ακριβώς. Αυτό δυσκολεύει τα πράγματα.
-Εκτός αν… -Ναι;
Υπάρχει τέταρτος αδερφός εκτός γάμου.
Αυτό ακριβώς εννοούσα, κυρία.
Το θέμα είναι ότι για να σιγουρευτούμε
χρειαζόμαστε το DNA του Τζουζέπε Γκουερινόνι.
Πέθανε πριν από 15 χρόνια.
Μάλιστα.
ΓΚΟΡΝΟ - ΜΠΕΡΓΚΑΜΟ
ΔΕΚΑΕΞΙ ΜΗΝΕΣ ΜΕΤΑ ΤΗΝ ΕΥΡΕΣΗ ΤΗΣ ΓΙΑΡΑ
Μην το λέτε αυτό. Είναι αδύνατον.
Τα παιδιά μας είναι η Βιτόρια,
ο Πάολο κι ο Μαρτσέλο, αυτοί.
Ίσως
ένα παιδί που γεννήθηκε από άλλον γάμο,
από μια προηγούμενη σχέση.
Τι σχέση;
Ο Τζουζέπε μου μόνο εμένα είχε παντρευτεί.
Και δεν υπάρχουν άλλα παιδιά.
Κατάλαβα.
Όχι.
Δεν είναι αλήθεια. Δεν καταλαβαίνετε.
Όχι.
Έχετε κάνει λάθος και ήρθατε εδώ για να…
Για να ταράξετε μια φτωχή καημένη.
-Δεν μπορείτε. -Κυρία.
Δεν φανταστήκαμε τα δεδομένα του εργαστηρίου.
Για να σιγουρευτούμε, χρειαζόμαστε δείγμα DNA.
Μα τι λέτε;
Ποιανού το DNA;
Του άντρα σας.
Μήπως κρατήσατε κάποια ρούχα του;
Ορίστε.
Εδώ είναι.
Μπορεί να πάρει ένα πουκάμισο ο δρ Πρόσπερι;
Φυσικά.
Είναι καθαρό, ξέρετε.
Τα πλένω όλα μία φορά τον μήνα.
Τα πλένετε όλα κάθε μήνα, κυρία;
Φυσικά.
Δεν θα βρούμε DNA εδώ.
Κυρία, έχετε ακόμα το δίπλωμα οδήγησης του συζύγου σας;
Ναι. Και τα δύο.
Δύο, ένα κανονικό και ένα για αγροτικά οχήματα.
Δείτε.
Ο Τζουζέπε Γκουερινόνι είναι ο πατέρας του Άγνωστου 1;
Ακριβώς.
Ήθελα να σας πω…
Ευχαριστώ που ήρθατε αυτοπροσώπως.
Καθήκον μου είναι.
-Δεν το θεωρώ δεδομένο. -Γιατί;
Μην αρχίσω καλύτερα.
ΑΝΑΠΑΥΣΟΥ ΕΝ ΕΙΡΗΝΗ
Οι αναλύσεις DNA, που έγιναν στα πράγματα του Γκουερινόνι,
επιβεβαιώνουν κατά 99,99%
ότι ο Άγνωστος 1 ήταν γιος του.
Απίστευτο.
Αλλά από άλλη μητέρα, όχι τη σύζυγο του Γκουερινόνι,
με την οποία είχε άλλα παιδιά.
Σύμφωνα με αυτά τα αποτελέσματα, ο Άγνωστος 1
είναι ο καρπός μιας εξωσυζυγικής σχέσης του κυρίου Γκουερινόνι.
Άρα για να βρείτε τον Άγνωστο 1, πρέπει να ψάξετε τη μητέρα.
Ο Τζουζέπε Γκουερινόνι εργαζόταν ως οδηγός λεωφορείου
κι εξυπηρετούσε πόλεις γύρω από το Μπέργκαμο.
Τώρα ψάχνουμε κάθε πιθανό ίχνος
της σχέσης που οδήγησε στη γέννηση του Αγνώστου 1.
Θέλετε να πείτε
ότι θα πάρετε δείγμα DNA από όλες τις ντόπιες;
Ναι, από όσες προσφερθούν να κάνουν τεστ DNA.
Συνήγορε, ο γερουσιαστής Νιτζιότι έθεσε κοινοβουλευτικό ερώτημα
για το κόστος της έρευνας.
Ισχυρίζεται ότι δεν υπάρχουν αποτελέσματα
κι ότι δαπανήθηκαν χιλιάδες ευρώ σε άχρηστες παρακολουθήσεις.
Όπως είπα, θα απαντήσει το έργο μας. Ευχαριστώ.
Τη λένε τρελή.
Δεν είναι τρελή.
Έρχομαι. Σε πέντε λεπτά.
ΜΠΕΡΓΚΑΜΟ, ΑΠΡΙΛΙΟΣ 2013
ΕΝΑΝ ΜΗΝΑ ΠΡΙΝ ΤΗΝ ΑΡΧΕΙΟΘΕΤΗΣΗ ΤΗΣ ΥΠΟΘΕΣΗΣ
Ορίστε. Αυτά είναι τα τελευταία.
Ευχαριστώ.
Παίζετε με κούκλες τώρα;
Μάλλον Ναυμαχία παίζω.
Αλλά εμένα χτυπούν και βυθίζουν.
Γιατί το λέτε αυτό;
Ο Νιτζιότι έχει αρχίσει πόλεμο.
Το Δικαστικό Συμβούλιο αμφισβητεί την έρευνά μου.
Ο δήμαρχος του Γκόρνο λέει ότι αμαύρωσα τη φήμη της πόλης του.
Ο εισαγγελέας τι λέει;
Για να αποφύγω τις κυρώσεις του Συμβουλίου,
πρέπει να προσφερθώ για μετάθεση.
Δεν πίστεψαν τη θεωρία του Αγνώστου 1.
Νομίζουν ότι τα φαντάστηκα.
Άλλωστε, δεν οδήγησε πουθενά.
Με τον Γκουερινόνι πόσο προχωρήσατε;
Τους ανέκρινα όλους.
Συναδέλφους, συγγενείς, φίλους…
Μα κανείς δεν είπε τίποτα για την εξωσυζυγική σχέση.
Ούτε άχνα.
Στον νότο έχουν Ομερτά μάλλον.
Ορίστε. Αυτά είναι τα τελευταία.
-Ορίστε. -Κι άλλα άχρηστα τεστ.
Πετάμε τα λεφτά των φορολογουμένων. Τουλάχιστον τελείωσε πια.
Ορίστε.
Ανώνυμα γράμματα, πνευματιστές, μέντιουμ,
τρελοί,
διάφορα κακουργήματα που βρήκαμε στις παρακολουθήσεις.
Και φυσικά, έχουμε και τους σατανιστές, μην τους ξεχνάμε.
Δεν καταλαβαίνω, κυρία.
Για να βοηθήσεις όποιον με διαδεχθεί.
Γιατί το λέτε αυτό;
Λέω πώς έχουν τα πράγματα.
Η Ρουτζέρι είναι ανόητη. Απέτυχε.
Θα το αναλάβει άλλος.
Αν βρουν κάτι.
Ο χρόνος μας τελειώνει. Η υπόθεση θα μπει στο αρχείο.
Ο παππούς μου μου έλεγε μια ιστορία που μου άρεσε.
Τρεις νυχτοπεταλούδες
αναρωτιόνταν για τη φύση του κεριού.
Η πρώτη είπε "Φως".
Η δεύτερη είπε "Φωτιά".
Κι η τρίτη πήγε να ελέγξει, μα δεν γύρισε ποτέ γιατί κάηκε.
Βλέπετε, κυρία, η αλήθεια δεν μαθαίνεται ποτέ.
Ευχαριστώ, αρχιφύλακα,
αλλά δεν ξέρω πώς θα βοηθήσει αυτή η ιστορία.
Διαψεύστε την.
Ανατρέψτε αυτές τις αρχαίες ιστορίες.
Είμαι σίγουρος ότι μπορείτε.
Μην παραιτηθείτε. Αφήστε να σας διώξουν.
Ας δούμε αν έχουν τα κότσια.
-Σηκώστε τα χέρια. -Ναι.
Συγγνώμη. Το γραφείο της συνηγόρου Ρουτζέρι;
Μετά την αυλή, έχει ένα ασανσέρ. Δεύτερος όροφος.
-Ευχαριστώ. -Παρακαλώ.
Ελάτε.
Όχι, καθηγητή Πρεβιντέρε. Βοηθήστε με να καταλάβω.
Να σας εξηγήσω.
Στείλατε και σ' εμάς δείγματα.
Στη μισή Ιταλία έστειλα.
Ναι, αλλά μία από τους ερευνητές μου,
η Πιεράντζελα Γκρινιάνι, που επί τη ευκαιρία
τελείωσε την υποτροφία πρακτικής, αλλά έρχεται ακόμα στο εργαστήριο,
ανακάλυψε κάτι ενδιαφέρον.
Ορίστε.
Είναι ένα αλληλόμορφο γονίδιο που βρέθηκε στο DNA του Αγνώστου 1.
-Αλληλόμορφο; -Ναι, είναι η παραλλαγή ενός γονιδίου.
Η δις Γκρινιάνι ανέλυσε σε βάθος τον πυρήνα του DNA του Αγνώστου 1
και ανακάλυψε μια παραλλαγή που δεν συνηθίζεται στον κόσμο εδώ.
Δεν εντοπίζεται ούτε στον πατέρα, τον Τζουζέπε.
Άρα το κληρονόμησε από τη μητέρα.
Για να καταλάβω.
Δεν έψαξε κανείς άλλος για το αλληλόμορφο;
Όχι, επειδή οι παραλλαγές είναι άπειρες,
αλλά τώρα μπορούμε να ερευνούμε πολύ πιο γρήγορα
μέσω της σύγκρισης στα δείγματα DNA που έχουμε.
Η κοπέλα το βρήκε;
Αφού η υποτροφία της τελείωσε;
Εδώ είναι Ιταλία, κυρία.
Έχουμε τα αποτελέσματα του Πρεβιντέρε.
Λοιπόν;
Σύγκριναν το γενετικό προφίλ διάφορων γυναικών.
Μία τους, για τα 21 αυτοσωμικά χρωμοσώματα,
έχει το ίδιο αλληλόμορφο.
Είναι η μητέρα του.
Ναι. Ταιριάζει κατά 99,99%.
-Τη βρήκαμε. -Την έχουμε, Λετίτσια.
Τρεις εβδομάδες πριν την αρχειοθέτηση.
Αυτή είναι η μητέρα.
Έστερ Αρτζούφι, έχει τρία παιδιά.
Το μικρότερο ζει στο εξωτερικό. Μετά έχουμε τα δίδυμα.
Μία γυναίκα
και ο Μάσιμο Τζουζέπε Μποσέτι, 41 ετών,
κάτοικος στο Μαπέλο, ξυλουργός.
Έτσι εξηγείται ο σίδηρος στα ρούχα και ο ασβέστης στους πνεύμονες.
Πρόσεξες ότι το μεσαίο του όνομα είναι Τζουζέπε;
Του έδωσε το όνομα του πατέρα του.
Η Σήμανση είπε ότι το γενετικό του προφίλ έχει κατά 94% μπλε μάτια.
Όπως ο Μάσιμο Μποσέτι.
-Παρακολουθείται. -Ας είμαστε προσεκτικοί.
Αν είναι ο Άγνωστος 1, προσέχει τέσσερα χρόνια τώρα.
Ελέγχουμε τα αρχεία για να δούμε πού ήταν στις 26 Νοεμβρίου 2010.
Βάλαμε κοριούς στο σπίτι του.
Αν είναι αυτός, δεν θα ξεφύγει.
Ήρθατε να διαβάσετε το μέτρο;
-Ελάτε. -Ευχαριστούμε.
Περάστε. Θα σας πάω. Κλείνετε την πόρτα;
-Εντάξει. -Ευχαριστώ.
Το μέτρο είναι εδώ.
Βασικά, όλα λειτουργούν εντάξει.
Θα το κοιτάξουμε.
Σας αφήνω να το δείτε.
-Αν με χρειαστείτε, θα είμαι μέσα. -Ευχαριστούμε.
ΣΟΛΑΡΙΟΥΜ
Λέγεται ότι ο κος Γκουερινόνι είναι ο βιολογικός πατέρας του άντρα
που άφησε γενετικό υλικό στα εσώρουχα και το κολάν της Γιάρα.
Για τους ντετέκτιβ…
Θα τον πιάσουν αυτήν τη φορά.
Το κάθαρμα.
…πιθανό στοιχείο για τον δολοφόνο
της 13χρονης αθλήτριας από το Μπρεμπάτε Σόπρα.
Σήμερα, ένα νέο κομμάτι προστέθηκε στο παζλ της δραματικής υπόθεσης…
Εντάξει, πάω για ύπνο.
Εσύ τι θα κάνεις;
Θα μείνω λίγο ακόμα. Έχω να κάνω διάφορα.
Είναι πολύ αργά. Τι έχεις να κάνεις;
Τίποτα. Πήγαινε.
Φρόντισε να μην ξυπνήσεις τα παιδιά.
Φυσικά.
Λυγίστε. Τεντώστε. Ανοίξτε. Κλείστε.
Λυγίστε. Τεντώστε. Πλιέ.
Αλλαγή. Επάνω. Πλιέ. Αλλαγή.
Ανοίξτε, απλωθείτε, επάνω.
Σταματήστε. Μπορούν και καλύτερα.
-Ξανά. -Συγγνώμη.
Επτά, οκτώ.
Συγγνώμη για την ενόχληση. Ο Γκάρο είμαι.
Ναι, Γκάρο, το κατάλαβα από τον αριθμό.
-Φυσικά. -Πες μου.
Έχουμε τα τηλεφωνικά αρχεία του Μποσέτι.
Την Παρασκευή στις 5:45 μ.μ., δόθηκε σήμα στον πύργο στο Μπρεμπάτε,
αυτόν που αντιστοιχεί στο αθλητικό κέντρο.
Μετά το κινητό του έκλεισε μέχρι τις 7:00 το επόμενο πρωί.
Εμπρός, συνήγορε; Με ακούσατε;
Ναι, σε άκουσα. Ευχαριστώ. Τέλεια.
-Καθήκον μου είναι. -Αντίο.
Καλημέρα. Ταυτότητα, παρακαλώ;
Έλεγχος ρουτίνας. Πρέπει να κάνουμε αλκοτέστ.
Φυσήξτε εδώ. Έτσι.
Αργά.
Να περιμένω στο αμάξι;
Ναι, περιμένετε μέσα.
Έχουμε το τεστ DNA.
Ο Μποσέτι είναι ο Άγνωστος 1.
Ταιριάζει 100%.
Ορίστε το ένταλμα σύλληψης.
Προμελετημένος φόνος, επιβαρυμένος από ωμή βία.
Γρήγορα, πριν μας προλάβουν τα ΜΜΕ.
Ας βιαστούμε.
Εμπρός, αλλιώς θα το σκάσει.
Δεν θα το σκάσει.
-Πρόσεχε, θα φύγει από κει. -Δεν θα το σκάσει.
Πάμε.
Από κει. Από κει πρέπει να πας.
Μάσι! Το 'χεις;
Μάουρα. Συλλάβαμε έναν άντρα.
Λέγεται Μάσιμο Μποσέτι.
Πώς; Μποσέτι;
Δεν τον ξέρω. Δεν τον έχω ακουστά.
Είναι οικοδόμος από το Μαπέλο.
Δουλεύει στα ίδια εργοτάξια με τον άντρα σου.
Ίσως ήξερε εσάς
και τη Γιάρα.
Ίσως πρότεινε να την πάει κάπου.
Μάουρα.
Είσαι μόνη σου;
Είναι εκεί ο άντρας σου;
Όχι, καλά είμαι.
Είσαι σίγουρη;
Είναι 100% το DNA του.
Λυπάμαι που έπρεπε να περιμένεις τόσο καιρό.
Μα γιατί να το κάνει;
Ποιος είναι αυτός;
Σιγά-σιγά θα πάρουμε τις απαντήσεις.
Ο πελάτης μου επικαλείται το δικαίωμα να μη μιλήσει.
Το δικαιούται.
Αυτή η "τέλεια απόδειξη",
το DNA που ενοχοποιεί τον κο Μποσέτι, έχει πολλά ψεγάδια.
Δεν έχει το μιτοχονδριακό στοιχείο. Είναι άκυρο.
Ακολουθήθηκε μια απαράδεκτη διαδικασία.
Ζούμε σε κράτος δικαίου, όχι σε αστυνομικό καθεστώς.
Σήμερα, στο Ανώτατο Δικαστήριο του Μπέργκαμο, η δίκη συνεχίζεται.
Θα μάθουμε επιτέλους την αλήθεια;
Είναι ένοχος ο κύριος Μποσέτι;
Αυτά είναι τα ερωτήματα του κόσμου εδώ και τέσσερα χρόνια,
και ίσως απαντηθούν τελικά.
Δυστυχώς, δεν έχουμε πλάνα.
Το δικαστήριο, όπου προεδρεύει η δικαστής Μπερτόγια,
μετά από κάποια επεισόδια,
θα κάνει τη δίκη κεκλισμένων των θυρών.
Μόνο λίγοι δημοσιογράφοι και κοντινοί συγγενείς θα παραστούν.
Όταν ήρθε η αστυνομία, γιατί φοβηθήκατε;
Εμφανίστηκαν ξαφνικά και μου φέρθηκαν σαν…
Σαν να είμαι ναρκέμπορος.
Δεν ξέρω, δεν μου έδωσαν καμία εξήγηση.
Από την πρώτη μέρα που με συνέλαβαν,
αναρωτιέμαι ποιος είναι ο λόγος.
Πώς έμπλεξα σ' όλο αυτό;
Δεν έκανα τίποτα, όπως ξέρετε.
Όχι, κύριε Μποσέτι. Είμαστε πεπεισμένοι για το αντίθετο.
Είστε εδώ λόγω σοβαρών αποδείξεων εναντίον σας,
κι επειδή ένας δικαστής θεώρησε
ότι οι αποδείξεις επαρκούν για δίκη.
Δείξτε μου τις αποδείξεις, τότε.
Άρα δεν μπορείτε να μας πείτε γιατί το DNA σας
βρέθηκε στα ρούχα του κοριτσιού.
Όχι βέβαια.
Σας είπα ήδη. Έκλεψαν τα εργαλεία μου.
Θα βρέθηκαν εκεί επειδή ο κλέφτης τη σκότωσε.
Να σας θυμίσω
ότι το DNA σας βρέθηκε στο εσώρουχο του κοριτσιού.
Δεν βρέθηκε λόγω ενός εργαλείου.
Κυρία πρόεδρε, ενίσταμαι.
Ανακρίνει τον κατηγορούμενο η συνήγορος
ή παρουσιάζει το δικό της συμπέρασμα;
Συνήγορε, παρακαλώ, αναδιατυπώστε.
Στις 29 Μαΐου 2014, δεν ήσασταν στο εργοτάξιο, αλλά στο σπίτι.
Θυμάστε τι κάνατε εκείνο το πρωί;
Δεν θυμάμαι αν στις 29 Μαΐου
ήμουν στο σπίτι.
-Αλλά… -Να σας βοηθήσω.
Στις 9:55 π.μ., οι αναλυτές μας,
όχι ένας, αλλά τέσσερις αναλυτές,
βρήκαν αυτό στον υπολογιστή σας:
"Κορίτσια με ξυρισμένα αιδοία".
Δεν ξέρω.
Δεν έχω ιδέα.
Μάλλον η γυναίκα μου το έψαξε.
Καμιά φορά το κάνουμε μαζί.
Τότε θα το έκανε εκείνη. Δεν είναι έγκλημα, έτσι;
Όχι, δεν είναι.
Αλλά εσείς, κε Μποσέτι, ήσασταν στο σπίτι στις 9:46 π.μ.
Καλέσατε από το κινητό σας τον κο Αντρεόλι.
Εντοπίσαμε σήμα στο Τέρνο ντ' Ίζολα, στην οδό Καρμπονέρα.
Και στις 9:55 π.μ., εννιά λεπτά μετά το τέλος αυτής της συνομιλίας,
βρήκαμε την αναζήτηση "κορίτσια με ξυρισμένα αιδοία".
Πώς ξέρετε ότι ήμουν σπίτι από το κινητό μου;
-Μπορείτε να το ξέρετε από το κινητό μου; -Ναι.
Στις 9:46 π.μ., ήσασταν σπίτι, κύριε Μποσέτι,
διότι εστάλη σήμα σε έναν πύργο που αντιστοιχεί στο σπίτι σας.
Κυρία πρόεδρε, ένσταση.
Πώς σχετίζεται με τον φόνο η ιδιωτική ζωή του κατηγορουμένου;
Η ένσταση απορρίπτεται. Συνήγορε, συνεχίστε.
Η σύζυγός σας έλειπε.
Στις 11:19 π.μ., έστειλε ένα μήνυμα σε εσάς
και ένα σε άτομο στο σχολείο των παιδιών σας,
και οι πύργοι βρίσκονται πολύ μακριά από το σπίτι σας.
Είναι όλα ξεκάθαρα.
Η σύζυγός σας σάς κάλεσε, ακόμα μακριά από το σπίτι,
στέλνοντας σήμα στον πύργο στο Πόντε Σαν Πιέτρο.
Η σύζυγός σας είπε ότι πήγε στο κομμωτήριο,
το οποίο συνάδει με τα στοιχεία.
Άρα η αναζήτηση, κύριε Μποσέτι, έγινε μόνο από εσάς.
Φυσικά και όχι.
Δεν κάνω αναζητήσεις σε υπολογιστές. Δεν ξέρω να τους χρησιμοποιήσω.
Δεν ξέρετε πώς να ψάχνετε στην Google;
Μέχρι κι εγώ ξέρω, και δεν σκαμπάζω από τεχνολογία.
Ξέρω ότι δεν με πιστεύετε.
Κανείς δεν σας πιστεύει, κύριε Μποσέτι, όχι μόνο εγώ.
Εμείς τον πιστεύουμε. Εσείς δεν τον πιστεύετε.
Με συγχωρείτε. Οι δικηγόροι σας σάς πιστεύουν.
Και πολλοί άλλοι επίσης.
ΚΑΡΑΜΠΙΝΙΕΡΟΙ
Συνταγματάρχη Βιτάλε. Είδαμε αυτό το βίντεο χιλιάδες φορές.
Μόνο ένα από αυτά τα φορτηγά είναι του Μποσέτι.
Όχι μόνο ένα, κύριε.
Το να προσθέτετε το φορτηγό του Μποσέτι με τα άλλα
δεν έχει καμία απολύτως βάση.
Το βίντεο εγκρίθηκε από την Εισαγγελία
και ικανοποιεί τα αιτήματα περί αποσαφήνισης των συνθηκών.
Τι εννοείτε, συνταγματάρχη;
Δημιουργήθηκε για λόγους επικοινωνίας.
Οι εικόνες δεν αποδεικνύουν κάποιον ισχυρισμό.
Αποτυπώνουν μια θεωρία.
Ορίστε το βίντεο.
Όχι, κυρία πρόεδρε.
Αυτό το βίντεο δεν περιλαμβάνεται στην αναφορά.
Και λοιπόν;
Δεν μπορεί να παρουσιαστεί διότι δεν είναι στον φάκελο.
Εσείς το φτιάξατε. Τεκμήριό σας είναι.
Με τη δικαιολογία ότι δείχνετε τη θεωρία σας,
κυκλοφόρησε στα ΜΜΕ σαν να ήταν αληθές.
Γι' αυτό δεν είναι στον φάκελο.
Κυρία πρόεδρε,
ζητώ να γίνει διαθέσιμο στο δικαστήριο το βίντεο που δημοσιεύτηκε στα ΜΜΕ.
Αν δεν είναι στην αναφορά, δεν μας ενδιαφέρει.
Αυτό το ατόπημα θα καταγραφεί στα ιστορικά της δικαιοσύνης.
Το βίντεο φτιάχτηκε ενώνοντας εικόνες φορτηγών Iveco
για να κυκλοφορήσει στα ΜΜΕ.
Είναι ντροπή.
Αηδιάζω και μόνο που το σκέφτομαι.
Αρκετά, συνήγορε. Ολοκληρώστε.
Ολοκλήρωσα.
Ο κουνιάδος σου ήταν και τότε;
Όλοι είπαμε τι κάναμε στις 26.
Εκτός από σένα.
Δεν είπες ποτέ τι έκανες εκείνο το βράδυ.
Και γύρισες αργά σπίτι.
Όχι πολύ αργά.
Αλλά αρκετά αργά.
Και δεν είπες ποτέ τι έκανες.
Μάρι, πώς γίνεται να θυμάμαι;
Πώς να θυμάμαι μια τυχαία μέρα στη ζωή μου,
ενώ δεν συνέβη τίποτα;
Τι θα πει αυτό;
Ούτε κι εσύ με πιστεύεις;
ΙΟΥΝΙΟΣ 2016
ΤΕΛΕΥΤΑΙΕΣ ΗΜΕΡΕΣ ΤΗΣ ΑΚΡΟΑΣΗΣ
Εκείνο το βράδυ, ο κύριος Μποσέτι εξανάγκασε ή έπεισε το κορίτσι,
που είχε ήδη δει στο Μπρεμπάτε,
να μπει στο φορτηγό του.
Φέρεται να προσπάθησε να τη βιάσει
και η Γιάρα αντιστάθηκε με τη λίγη δύναμη που είχε.
Διότι, παρόλο που ήταν αθλήτρια, παρόλο που γυμναζόταν,
ήταν ένα 13χρονο παιδί.
Τίποτα απ' αυτά δεν ισχύει.
Ησυχία, αλλιώς θα διώξω τον κατηγορούμενο.
Συνήγορε, συνεχίστε.
Την έσυρε στο χωράφι,
γνωρίζοντας πολύ καλά ότι κανείς δεν θα την έβρισκε εκεί.
Τη χτύπησε με ένα αμβλύ αντικείμενο,
κι αφού λιποθύμησε, την τραυμάτισε και την άφησε εκεί,
να πεθάνει από το κρύο.
Όλα τα τραύματα προκλήθηκαν όσο ήταν ακόμα ζωντανή.
Κοψίματα βαθιά, μα όχι θανατηφόρα,
αλλά ούτε και επιφανειακά.
Ένα έκοψε την καρωτίδα της. Ένα άλλο την τραχεία της.
Θα δυσκολευόταν να αναπνεύσει, ενώ παράλληλα αιμορραγούσε.
Ήταν εκεί, μόνη της, στο σκοτάδι.
Θα φοβόταν. Θα πονούσε.
Σε ένα σκοτεινό, άγνωστο και κρύο μέρος.
Ο καθηγητής Πρεβιντέρε, από το Πανεπιστήμιο της Παβία,
ο γενετιστής που ανακάλυψε την τέλεια αντιστοιχία
ανάμεσα στο DNA και τον Μάσιμο Μποσέτι,
μας έδωσε ένα ξεκάθαρο παράδειγμα.
Δεδομένου ότι στη Γη υπάρχουν επτά δισ. άνθρωποι,
θα χρειαζόμασταν 330 τρισ. κόσμους σαν τον δικό μας
για να βρούμε ένα άτομο με τα ίδια χαρακτηριστικά DNA.
Η ανάλυση έδειξε πολλά σωματίδια σιδήρου στα ρούχα της Γιάρα,
σε μέγεθος από ένα έως 30 μικρόν.
Αυτά τα σωματίδια βρίσκονται σε εργοτάξια με υλικά από σίδηρο.
Ελέγξαμε τα καθίσματα στο φορτηγό του Μποσέτι
και βρήκαμε ότι στην πλάτη και των τριών καθισμάτων των συνοδηγών
υπήρχαν πολλά τέτοια σωματίδια και στα έξι δείγματα.
Επιβαρύνεται με τα εξής:
βασάνισε και φέρθηκε βάναυσα σε ένα άοπλο θύμα,
εκμεταλλεύτηκε τον χρόνο, διενήργησε υπό την κάλυψη του σκοταδιού,
εκμεταλλεύτηκε τον χώρο, ένα απόμερο χωράφι,
εκμεταλλεύτηκε ένα άτομο,
εκείνος, ένας ενήλικος άντρας, εναντίον μιας 13χρονης έφηβης,
κάτι που θα εμπόδιζε τυχόν αυτοάμυνα.
Για όλους αυτούς τους λόγους,
ζητάμε ισόβια φυλάκιση,
με έξι μήνες σε απομόνωση.
Ησυχία, παρακαλώ!
Κάντε ησυχία!
Ησυχία στο δικαστήριο!
Το δικαστήριο.
"Σήμερα, την 1η Ιουλίου 2016,
στο όνομα του ιταλικού λαού, το Δικαστήριο του Μπέργκαμο,
σύμφωνα με τα άρθρα 533 και 535 του Κώδικα Ποινικής Διαδικασίας,
κηρύσσει τον κατηγορούμενο Μποσέτι Μάσιμο
ένοχο για τη δολοφονία της Γκαμπιράζιο Γιάρα
και τον καταδικάζει σε ισόβια φυλάκιση".
Η συνεδρίαση λύεται.
17 ΙΟΥΛΙΟΥ 2017 ΤΟ ΕΦΕΤΕΙΟ ΕΠΙΒΕΒΑΙΩΝΕΙ ΤΗΝ ΕΝΟΧΗ
12 ΟΚΤΩΒΡΙΟΥ 2018
ΤΟ ΑΝ. ΔΙΚΑΣΤΗΡΙΟ ΕΠΙΒΕΒΑΙΩΝΕΙ ΤΗΝ ΕΤΥΜΗΓΟΡΙΑ
ΠΑΡΑ ΤΙΣ ΑΠΟΦΑΣΕΙΣ, Ο ΜΠΟΣΕΤΙ ΔΕΝ ΕΠΑΨΕ ΝΑ ΔΗΛΩΝΕΙ ΑΘΩΟΣ
ΝΟΕΜΒΡΙΟΣ 2019
Η ΥΠΕΡΑΣΠΙΣΗ ΖΗΤΑ ΠΡΟΣΒΑΣΗ ΣΤΑ ΕΥΡΗΜΑΤΑ, ΑΛΛΑ ΤΟ ΑΙΤΗΜΑ ΑΠΟΡΡΙΠΤΕΤΑΙ
11 ΙΑΝΟΥΑΡΙΟΥ 2021
ΤΟ ΑΝ. ΔΙΚΑΣΤΗΡΙΟ ΔΙΑΤΑΖΕΙ ΤΟ ΜΠΕΡΓΚΑΜΟ ΝΑ ΠΡΟΓΡΑΜΜΑΤΙΣΕΙ ΑΚΡΟΑΣΗ
3 ΙΟΥΝΙΟΥ 2021
ΤΟ ΜΠΕΡΓΚΑΜΟ ΑΠΕΡΡΙΨΕ ΤΟ ΑΙΤΗΜΑ ΠΡΟΣΒΑΣΗΣ ΣΤΑ ΕΥΡΗΜΑΤΑ.
Υποτιτλισμός: Κατερίνα Περδικάκη